
НА ВАШ ИЗХ. № ТСУ-26-6949-5/02.02.2026 Г.


Относно: Инвестиционно предложение (ИП) „Изграждане на детски атракциони - въжен парк и батутни зони в ПИ №56722.621.24, земл., гр. Плевен“


УВАЖАЕМИ ГОСПДИН ХРИСТОВ,

Във връзка с Ваше уведомление и документация към него с вх. №АО-621/02.02.2026г. на РИОСВ – Плевен за ИП „Изграждане на детски атракциони - въжен парк и батутни зони в ПИ №56722.621.24, земл., гр. Плевен“ Ви уведомяваме:
- ПИ №56722.621.24, земл., гр. Плевен попада в границите на защитена територия – защитена местност „Кайлъка“, обявена със Заповед №3700/29.12.1972 г. на Министерство на горите и опазване на природната среда (обн. в ДВ бр. 13/1973 г.). Със Заповед №РД-300/17.05.2001 г. на Министерство на околната среда и водите (обн. в ДВ бр. 59/2001 г.) е променен режима на дейности в защитената местност;
- Съгласно сега действащият план за управление на защитената местност, утвърден със Заповед №РД-206/28.03.2011 г. на МОСВ (обн. в ДВ бр. 31/2011 г.), ПИ №56722.621.24, земл., гр. Плевен попада в „Зона за опазване и възстановяване на парковата рекреационна част от ЗМ ”Кайлъка” като национална недвижима ценност на парковото и градинско изкуство“;
- В плана за управление е предвидено „Спортно – рекреационно оформяване на „Бригадирска поляна” – детски форум за сценични изяви, кътове с дървени маси и пейки – 5 бр.; оформени и подравнени части за свободни игри; в горска площ „Атракционен въжен детски парк”, „Групите от посетители, ползващи района на въженото атракционно съоръжение да не надвишават 20 човека за сигурност и предотвратяване утъпкване на почвата”.

Във връзка с гореизложеното и на основание чл. 2, ал. 5 от Наредбата за ОС следва в срок до 12.03.2026 г. да бъде отстранена недопустимостта на инвестиционното предложение, като бъде предвидено въженият парк да се разположи в горска площ в района на „Бригадирската поляна“, с намален капацитет и площ, съответстващ на определения в плана за управление (Забележка: В уведомлението е посочен капацитет до 40 деца).
Следва от ИП да отпаднат намеренията за батутни зони, други детски атракциони, алеи, пейки, видеонаблюдение, осветление и изкопни дейности (Забележка: В „Зона за опазване и възстановяване на парковата рекреационна част от ЗМ ”Кайлъка” като национална недвижима ценност на парковото и градинско изкуство“ е предвидено изграждане на „Детски съоръжения за игра – площадки – до 3 бр.“. Същите са реализирани – детска площадка вляво от главната алея след кривите огледала, детска площадка до Летния театър и детска площадка към открит поставяем павилион - търговски щанд до езерото с лодките. Предвидените в плана за управление кътове с дървени маси и пейки – 5 бр. на „Бригадирската поляна“ са реализирани).







С уважение,


гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

